b'\n_START_ARTICLE_\nSimno specialioji mokykla\n_START_SECTION_\nIstorija\n_START_PARAGRAPH_\nSimno mokykla-internatas \xc4\xafsteigta 1959 m. rugs\xc4\x97jo 1 d. Mok\xc4\x97si na\xc5\xa1lai\xc4\x8diai bei sunkiai gyvenan\xc4\x8di\xc5\xb3 \xc5\xa1eim\xc5\xb3 vaikai. Mokslo metus prad\xc4\x97jo tik 1-5 klas\xc4\x97s, dirbo 18 pedagog\xc5\xb3. 1961 m. prad\xc4\x97tas statyti mokomasis korpusas. Nuo 1968 m. rugpj\xc5\xab\xc4\x8dio 1 d. Simno mokykla-internatas reorganizuota \xc4\xaf pagalbin\xc4\x99 mokykl\xc4\x85-internat\xc4\x85. Mokiniai buvo ve\xc5\xbeami i\xc5\xa1 \xc4\xafvairi\xc5\xb3 Lietuvos viet\xc5\xb3. Atvyko dirbti ir pirmieji \xc5\xa0iauli\xc5\xb3 pedagoginio instituto absolventai, specialieji pedagogai. Prad\xc4\x97ti logopediniai u\xc5\xbesi\xc4\x97mimai. Dirbo 26 pedagogai, buvo ugdomi 145 mokiniai._NEWLINE_Nuo 1970 m. \xc4\xafvestos gydomosios gimnastikos pamokos mokiniams su atramos-jud\xc4\x97jimo sutrikimais. Nuo 1971 m. mokykloje vyko \xc5\xbeem\xc4\x97s \xc5\xabkio pamokos. Mokykla tur\xc4\x97jo savo \xc5\xbeem\xc4\x97s, 4 arklius, karvi\xc5\xb3, kiauli\xc5\xb3, traktori\xc5\xb3 su visais padargais. V\xc4\x97liau \xc5\xbeem\xc4\x97s \xc5\xabkio pamokos padalintos \xc4\xaf dvi kryptis: sodininkyst\xc4\x97s ir dar\xc5\xbeininkyst\xc4\x97s. Mokytojo J. Stankevi\xc4\x8diaus d\xc4\x97ka mokykla u\xc5\xbeveis\xc4\x97 sod\xc4\x85, kuris gars\xc4\x97jo visoje respublikoje. Be \xc5\xa1i\xc5\xb3 specialybi\xc5\xb3 dar buvo mokoma tinkavimo, da\xc5\xbeymo, siuvimo._NEWLINE_1990\xe2\x80\x931997 m. mokyklos steig\xc4\x97jas buvo LR \xc5\xa0vietimo ir mokslo ministerija. 1993 m. mokykloje-internate dirbo 38 pedagogai, 33 aptarnaujan\xc4\x8dio personalo darbuotojai, 3 medicinos darbuotojai. 1993 m. rugs\xc4\x97jo m\xc4\x97nes\xc4\xaf \xc4\xafsteigta pirmoji lavinamoji klas\xc4\x97 vidutinio ir \xc5\xbeymaus intelekto sutrikim\xc5\xb3 turintiems mokiniams. Vyriausyb\xc4\x97s 1997 m. liepos 25 d. nutarimu mokykla perduota Alytaus apskrities vir\xc5\xa1ininko administracijai._NEWLINE_1997 m. \xc4\xafkurtas koreguojamosios gimnastikos kabinetas, 2002 m. spalio m\xc4\x97n. \xc4\xafkurtas relaksacijos kabinetas, kuriame mokiniai gali pails\xc4\x97ti, atsipalaiduoti. 2003 m. mokykla vykd\xc4\x97 projekt\xc4\x85 \xe2\x80\x9eAplinkos pritaikymas vaikams invalidams\xe2\x80\x9c. Bendrabutyje \xc4\xafrengtas pandusas, atskiras \xc4\xaf\xc4\x97jimas, renovuota dalis lang\xc5\xb3, lauko dur\xc5\xb3._NEWLINE_2005 m. kovo 14 d. Simno specialiosios internatin\xc4\x97s mokyklos pavadinimas pakeistas \xc4\xaf Simno specialiosios mokyklos. Nuo 2005 m. r\xc4\x97m\xc4\x97j\xc5\xb3 d\xc4\x97ka mokiniai gali naudotis kompiuteri\xc5\xb3 klase, interneto ry\xc5\xa1iu. Mokykloje nuolat gyvena 33 na\xc5\xa1lai\xc4\x8diai ir t\xc4\x97v\xc5\xb3 globos netek\xc4\x99 mokiniai.\n_START_SECTION_\nMokiniai\n_START_PARAGRAPH_\n\xc5\xa0ios mokyklos baigimo pa\xc5\xbeym\xc4\x97jimai \xc4\xafteikti 602 mokiniams.'